CELEX: 52018PC0576
Language: da
Date: 2018-08-08
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Den Blandede Kommission EU-CTC, der er nedsat ved konventionen af 20. maj 1987 om forenkling af formaliteterne i samhandelen, og i Den Blandede Kommission EU-CTC, der er nedsat ved konventionen af 20. maj 1987 om en fælles forsendelsesprocedure, for så vidt angår en opfordring til Det Forenede Kongerige til at tiltræde disse konventioner

EUROPA-KOMMISSIONEN
            Bruxelles, den 8.8.2018
            COM(2018) 576 final
            2018/0305(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Den Blandede Kommission EU-CTC, der er nedsat ved konventionen af 20. maj 1987 om forenkling af formaliteterne i samhandelen, og i Den Blandede Kommission EU-CTC, der er nedsat ved konventionen af 20. maj 1987 om en fælles forsendelsesprocedure, for så vidt angår en opfordring til Det Forenede Kongerige til at tiltræde disse konventioner
            
               
         
         
            
               BEGRUNDELSE
            
            
               1.FORSLAGETS GENSTAND
            
            
               
                  Nærværende forslag vedrører afgørelsen om den holdning, der skal indtages på Unionens vegne i Den Blandede Kommission EU-CTC
                     1
                  , der er nedsat ved konventionen af 20. maj 1987 om forenkling af formaliteterne i samhandelen, og i Den Blandede Kommission EU-CTC, der er nedsat ved konventionen af 20. maj 1987 om en fælles forsendelsesprocedure ("de blandede kommissioner"), i forbindelse med hver kommissions planlagte vedtagelse af en afgørelse om at opfordre Det Forenede Kongerige Storbritannien og Nordirland ("Det Forenede Kongerige") til at tiltræde hhv. konventionen om forenkling af formaliteterne i samhandelen og konventionen om en fælles forsendelsesprocedure ("konventionerne").
               
            
            
               2.BAGGRUND FOR FORSLAGET
            
            
               2.1.Konventionerne
            
            
               
                  Konventionerne har til formål at fremme varebevægelsen mellem Den Europæiske Union og andre lande, der er kontraherende parter i konventionerne. De trådte i kraft den 1. januar 1988.
               
               
                  Den Europæiske Union er kontraherende part i konventionerne.
               
               
                  Lande, der er kontraherende parter i konventionerne, men ikke medlemmer af Unionen, betegnes i konventionerne som fælles forsendelseslande.
               
            
            
               2.2.De blandede kommissioner
            
            
               
                  De blandede kommissioner varetager administrationen af konventionerne og sikrer, at de anvendes korrekt. De blandede kommissioner opfordrer ved afgørelser tredjelande til at tiltræde konventionerne.
               
               
                  De blandede kommissioners afgørelser vedtages ved fælles aftale af de kontraherende parter.
               
            
            
               2.3. •De blandede kommissioners påtænkte retsakter
            
            
               •Valg af retsakt
            
            
               
                  I Kommissionens meddelelse fra 2001 til Europa-Parlamentet og Rådet om en forberedelsesstrategi for de lande, der søger om tiltrædelse af EF/EFTA-konventionerne fra 1987 om en fælles forsendelsesprocedure og om forenkling af formaliteterne i samhandelen
                     2
                  , efterfulgt af Kommissionens meddelelse fra 2010 til Europa-Parlamentet og Rådet om en forberedelsesstrategi for visse nabolande, der søger om tiltrædelse af begge konventioner
                     3
                  , og Rådets konklusioner af 14. april 2011, som bekræfter den fremgangsmåde, der er valgt i de to meddelelser, planlægges der støtte til en række lande i deres bestræbelser på at tiltræde konventionerne. 
               
               
                  Det Forenede Kongerige har som medlem af Den Europæiske Union anvendt konventionerne siden deres ikrafttræden i 1988. Landet har derfor tiltrækkelig erfaring med anvendelsen af bestemmelserne i konventionerne og opfylder som EU-medlemsstat de tekniske kriterier, der er fastsat i meddelelserne fra 2001 og 2010. 
               
               
                  Når Det Forenede Kongerige udtræder af Den Europæiske Union, ophører konventionerne automatisk med at finde anvendelse på Det Forenede Kongerige, idet kun Unionen (og ikke dets medlemsstater) er kontraherende part. Det Forenede Kongeriges tiltrædelse som særskilt kontraherende part i konventionerne vil i væsentlig grad fremme varebevægelsen mellem Unionen, Det Forenede Kongerige og andre fælles forsendelseslande. 
               
               
                  Hvis de overgangsordninger, som EU's og Det Forenede Kongeriges forhandlere bliver enige om, træder i kraft som en del af den udtrædelsesaftale, som der i øjeblikket forhandles om i henhold til artikel 50 i traktaten om Den Europæiske Union, finder de internationale aftaler, som Unionen er part i, herunder konventionerne, anvendelse på og i Det Forenede Kongerige fra udtrædelsesdatoen frem til den 31. december 2020. Det Forenede Kongeriges tiltrædelse af konventionerne bør i en sådan situation derfor først gælde fra den dato, hvor EU-retten (herunder disse konventioner) ophører med at finde anvendelse på og i Det Forenede Kongerige.
               
               
                  Kommissionen opfordres til at vedtage nærværende udkast til forslag til afgørelse og forelægge det for Rådet. 
               
               
                  De blandede kommissioners afgørelser om at opfordre Det Forenede Kongerige til at tiltræde konventionerne vil blive bindende for de kontraherende parter i henhold til artikel 2 i hver af disse afgørelser, hvis ikrafttræden fastsættes til dagen for vedtagelsen ("Denne afgørelse træder i kraft på dagen for vedtagelsen").
               
            
         
         
            
               
                  I henhold til artikel 11, stk. 3, i konventionen om forenkling af formaliteterne i samhandelen og artikel 15, stk. 3, i konventionen om en fælles forsendelsesprocedure sættes afgørelser om at opfordre tredjelande til at tiltræde konventionerne i kraft af de kontraherende parter i overensstemmelse med deres egen lovgivning.
               
            
            
               3.DEN HOLDNING, DER SKAL INDTAGES PÅ UNIONENS VEGNE 
            
            
               
                  Som holdning foreslås det at vedtage en afgørelse om at opfordre Det Forenede Kongerige til at tiltræde konventionerne, så de kan finde anvendelse, så snart Det Forenede Kongerige udtræder af Unionen, eller – hvis de overgangsordninger, som EU's og Det Forenede Kongeriges forhandlere bliver enige om, træder i kraft som en del af den udtrædelsesaftale, som der i øjeblikket forhandles om i henhold til artikel 50 i traktaten om Den Europæiske Union – fra den dato, hvor EU-retten (herunder disse konventioner) ophører med at finde anvendelse på og i Det Forenede Kongerige. 
               
               
                  Formålet med den foreslåede holdning er at fremme handelen mellem Unionen, Det Forenede Kongerige og de nuværende fælles forsendelseslande. Det Forenede Kongeriges tiltrædelse af konventionerne forventes at medføre væsentlige og konkrete fordele for de erhvervsdrivende og toldmyndighederne ved at forenkle forsendelsesformaliteterne og fremme varebevægelsen.
               
               
                  Den foreslåede holdning er i overensstemmelse med den fælles handelspolitik. 
               
            
            
               4.RETSGRUNDLAG
            
            
               4.1.Proceduremæssige retlige aspekter
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               
                  I henhold til artikel 11, stk. 3, i konventionen om forenkling af formaliteterne i samhandelen og artikel 15, stk. 3, i konventionen om en fælles forsendelsesprocedure opfordrer de blandede kommissioner ved afgørelse tredjelande, jf. henholdsvis artikel 1, stk. 2, og artikel 3, stk. 1, litra c), til at tiltræde konventionerne.
               
            
            
               4.1.2.Anvendelse på det foreliggende tilfælde
            
            
               
                  De blandede kommissioner er organer nedsat ved en aftale, nemlig konventionen om forenkling af formaliteterne i samhandelen (artikel 10) og konventionen om en fælles forsendelsesprocedure (artikel 14).
               
               
                  De afgørelser, som de blandede kommissioner skal vedtage, er retsakter med retsvirkninger. Disse afgørelser vil være bindende i henhold til folkeretten, jf. artikel 15 i konventionen om forenkling af formaliteterne i samhandelen og artikel 20 i konventionen om en fælles forsendelsesprocedure. 
               
               
                  Selv om Det Forenede Kongerige ikke vil være et tredjeland, når de blandede kommissioner træffer afgørelse om opfordringen, er det dog i Unionens interesse at sikre, at landet tiltræder konventionerne som særskilt kontraherende part fra den dato, hvor EU-retten (herunder disse konventioner) ophører med at finde anvendelse på og i Det Forenede Kongerige. Det er derfor nødvendigt at forberede de blandede kommissioners vedtagelse af opfordringen til at tiltræde disse konventioner, så Det Forenede Kongerige overgår til at blive særskilt kontraherende part, så snart landet bliver et tredjeland.
               
               
                  De påtænkte retsakter supplerer eller ændrer ikke den institutionelle ramme for konventionerne.
               
               
                  Det proceduremæssige retsgrundlag for de foreslåede afgørelser er derfor artikel 218, stk. 9, i TEUF.
               
            
            
               4.2.Materielt retsgrundlag
            
            
               
                  Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
               
               
                  De forenklinger, der er opnået gennem opfordringen til Det Forenede Kongerige til at tiltræde konventionerne, vedrører effektive procedurer for grænsepassage. Det vigtigste formål med og indhold af de påtænkte retsakter vedrører derfor den fælles handelspolitik.
               
               
                  Det materielle retsgrundlag for de foreslåede afgørelser er derfor artikel 207 i TEUF.
               
            
         
         
            
               4.3.Konklusioner
            
            
               Retsgrundlaget for de foreslåede afgørelser bør være artikel 207 i TEUF sammenholdt med artikel 218, stk. 9, i TEUF.
            
            
               2018/0305 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Den Blandede Kommission EU-CTC, der er nedsat ved konventionen af 20. maj 1987 om forenkling af formaliteterne i samhandelen, og i Den Blandede Kommission EU-CTC, der er nedsat ved konventionen af 20. maj 1987 om en fælles forsendelsesprocedure, for så vidt angår en opfordring til Det Forenede Kongerige til at tiltræde disse konventioner
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9, 
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Konventionen af 20. maj 1987 om forenkling af formaliteterne i samhandelen
                  4
                og konventionen af 20. maj 1987 om en fælles forsendelsesprocedure
                  5
                ("konventionerne") blev indgået mellem Det Europæiske Økonomiske Fællesskab, Republikken Finland, Republikken Island, Kongeriget Norge, Schweiz, Kongeriget Sverige og Republikken Østrig den 20. maj 1987 og trådte i kraft den 1. januar 1988.
            
            
               (2)Det Forenede Kongerige Storbritannien og Nordirland ("Det Forenede Kongerige") har udtrykt ønske om at tiltræde konventionerne som særskilt kontraherende part fra den dato, hvor konventionerne ophører med at finde anvendelse på og i Det Forenede Kongerige.
            
            
               (3)I henhold til artikel 11, stk. 3, i konventionen om forenkling af formaliteterne i samhandelen kan Den Blandede Kommission, der er nedsat ved denne konvention, ved afgørelse opfordre tredjelande til at tiltræde konventionen.
            
            
               (4)I henhold til artikel 15, stk. 3, i konventionen om en fælles forsendelsesprocedure kan Den Blandede Kommission, der er nedsat ved denne konvention, ved afgørelse opfordre tredjelande til at tiltræde konventionen.
            
            
               (5)Den holdning, der skal indtages på Unionens vegne i disse blandede kommissioner, bør fastlægges, idet afgørelserne om at opfordre Det Forenede Kongerige til at tiltræde konventionerne som særskilt kontraherende part bliver bindende for Unionen.
            
            
               (6)Ved disse konventioner sikres der effektive procedurer for grænsepassage for handelen mellem de kontraherende parter.
            
            
               (7)Selv om Det Forenede Kongerige ikke vil være et tredjeland, når de blandede kommissioner træffer afgørelse om opfordringerne, er det dog i Unionens interesse at sikre, at landet tiltræder konventionerne som særskilt kontraherende part fra den dato, hvor EU-retten (herunder disse konventioner) ophører med at finde anvendelse på og i Det Forenede Kongerige. 
            
            
               (8)Af begge konventioner fremgår det, at tredjelande, der har modtaget en opfordring til at tiltræde, bliver kontraherende parter ved at deponere et tiltrædelsesinstrument, og at tiltrædelsen træder i kraft den første dag i den anden måned efter deponeringen af tiltrædelsesinstrumentet. 
            
            
               (9)I betragtning af denne tidsplan og for at give Det Forenede Kongerige mulighed for at tiltræde disse konventioner, så snart det bliver et tredjeland, er det nødvendigt at forberede de blandede kommissioners vedtagelse af opfordringerne til at tiltræde disse konventioner.
            
            
               (10)Det Forenede Kongeriges tiltrædelse af konventionerne bør først gælde fra den dato, hvor Det Forenede Kongerige ikke længere er omfattet af konventionerne som medlem af Den Europæiske Union, eller – hvis Den Europæiske Union og Det Forenede Kongerige bliver enige om overgangsordninger, i henhold til hvilke konventionerne vil finde anvendelse på og i Det Forenede Kongerige – fra den dato, hvor disse overgangsordninger ophører med at finde anvendelse —
            
         
         
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne i Den Blandede Kommission EU-CTC, der er nedsat ved konventionen af 20. maj 1987 om forenkling af formaliteterne i samhandelen, for så vidt angår en opfordring til Det Forenede Kongerige til at tiltræde denne konvention, baseres på nævnte blandede kommissions udkast til retsakt, der er knyttet til nærværende afgørelse.
            
            
               Artikel 2
            
            
               Den holdning, der skal indtages på Unionens vegne i Den Blandede Kommission EU-CTC, der er nedsat ved konventionen af 20. maj 1987 om en fælles forsendelsesprocedure, for så vidt angår en opfordring til Det Forenede Kongerige til at tiltræde denne konvention, baseres på nævnte blandede kommissions udkast til retsakt, der er knyttet til nærværende afgørelse.
            
            
               Artikel 3
            
            
               Når Det Forenede Kongerige opfylder de tekniske betingelser for tiltrædelse af konventionerne, eller når der er tilstrækkelig garanti for, at disse tekniske betingelser vil blive opfyldt til tiden, inden konventionen finder anvendelse på Det Forenede Kongerige som kontraherende part, skal Unionens repræsentant i de blandede kommissioner, der er omhandlet i hhv. artikel 1 og 2, fremsætte forslag til afgørelser om at opfordre Det Forenede Kongerige til at tiltræde konventionerne og stemme om disse afgørelser i overensstemmelse med artikel 1 og 2 i nærværende afgørelse.
            
            
               Artikel 4
            
            
               Efter vedtagelsen offentliggøres afgørelsen fra Den Blandede Kommission EU-CTC om forenkling af formaliteterne i samhandelen og afgørelsen fra Den Blandede Kommission EU-CTC om en fælles forsendelsesprocedure i Den Europæiske Unions Tidende. 
            
            
               Artikel 5
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     
               
               
                     Formand
               
            
         
         
            
                  
                     (1)
                  
                        CTC: Common Transit Countries (fælles forsendelseslande).
               
               
                  
                     (2)
                  
                        KOM(2001) 289 endelig.
               
               
                  
                     (3)
                  
                        KOM(2010) 668 endelig.
               
               
                  
                     (4)
                  
                        EFT L 134 af 22.5.1987, s. 2.
               
               
                  
                     (5)
                  
                        EFT L 226 af 13.8.1987, s. 2.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 8.8.2018
            COM(2018) 576 final
            BILAG
            til
            forslag til Rådets afgørelse
            om den holdning, der skal indtages på Den Europæiske Unions vegne i Den Blandede Kommission EU-CTC, der er nedsat ved konventionen af 20. maj 1987 om forenkling af formaliteterne i samhandelen, og i Den Blandede Kommission EU-CTC, der er nedsat ved konventionen af 20. maj 1987 om en fælles forsendelsesprocedure, for så vidt angår en opfordring til Det Forenede Kongerige til at tiltræde disse konventioner
            
               
         
         
            
               BILAG
            
            
               Forslag til afgørelse nr. …/2018 truffet af Den Blandede Kommission, der er nedsat ved konventionen af 20. maj 1987 om forenkling af formaliteterne i samhandelen, 
                  af …2018
            
            
               for så vidt angår en opfordring til Det Forenede Kongerige Storbritannien og Nordirland til at tiltræde nævnte konvention
            
            
               DEN BLANDEDE KOMMISSION HAR —
            
            
               under henvisning til konventionen af 20. maj 1987 om forenkling af formaliteterne i samhandelen
                  1
                ("konventionen"), særlig artikel 11, stk. 3, og
            
            
               ud fra følgende betragtninger:
            
            
               (1) Det Forenede Kongerige Storbritannien og Nordirland ("Det Forenede Kongerige") har udtrykt ønske om at tiltræde konventionen som særskilt kontraherende part fra den dato, hvor konventionen ophører med at finde anvendelse på og i Det Forenede Kongerige.
            
            
               (2) Udvekslingen af varer med Det Forenede Kongerige vil kunne lettes gennem en forenkling af de formaliteter, som påvirker samhandelen mellem Det Forenede Kongerige og Den Europæiske Union, Island, den tidligere jugoslaviske republik Makedonien, Kongeriget Norge, Republikken Serbien, Det Schweiziske Forbund og Republikken Tyrkiet.
            
            
               (3) Med henblik på at opnå en sådan lettelse bør Det Forenede Kongerige opfordres til at tiltræde konventionen. 
            
            
               (4) Det Forenede Kongeriges tiltrædelse af konventionen bør først gælde fra den dato, hvor Det Forenede Kongerige ikke længere er omfattet af konventionen som medlem af Den Europæiske Union, eller – hvis Den Europæiske Union og Det Forenede Kongerige bliver enige om overgangsordninger, i henhold til hvilke konventionen vil finde anvendelse på og i Det Forenede Kongerige – fra den dato, hvor disse overgangsordninger ophører med at finde anvendelse —
            
            
               VEDTAGET DENNE AFGØRELSE:
            
            
               Artikel 1
            
            
               Det Forenede Kongerige opfordres til at tiltræde konventionen i henhold til dennes artikel 11a fra den dato, hvor landet ikke længere er medlem af Den Europæiske Union, eller fra den dato, hvor en eventuel overgangsordning mellem Den Europæiske Union og Det Forenede Kongerige, i henhold til hvilken konventionen ville finde anvendelse på og i Det Forenede Kongerige, ophører med at finde anvendelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den […].
            
            
                  
            
            
                  På Den Blandede Kommissions vegne
            
            
                  
            
         
         
            
                  Philip Kermode
            
            
                  Formand
            
            
               Forslag til afgørelse nr. …/2018 truffet af Den Blandede Kommission, der er nedsat ved konventionen af 20. maj 1987 om en fælles forsendelsesprocedure, 
            
            
               af …2018
            
            
               for så vidt angår en opfordring til Det Forenede Kongerige Storbritannien og Nordirland til at tiltræde nævnte konvention
            
            
               DEN BLANDEDE KOMMISSION HAR —
            
            
               under henvisning til konventionen af 20. maj 1987 om en fælles forsendelsesprocedure
                  2
                ("konventionen"), særlig artikel 15, stk. 3, litra e), og
            
            
               ud fra følgende betragtninger:
            
            
               (1) Det Forenede Kongerige Storbritannien og Nordirland ("Det Forenede Kongerige") har udtrykt ønske om at tiltræde konventionen som særskilt kontraherende part fra den dato, hvor konventionen ophører med at finde anvendelse på og i Det Forenede Kongerige.
            
            
               (2) Udvekslingen af varer med Det Forenede Kongerige vil kunne lettes gennem en fælles forsendelsesprocedure for varer, der transporteres mellem Det Forenede Kongerige og Den Europæiske Union, Island, den tidligere jugoslaviske republik Makedonien, Kongeriget Norge, Republikken Serbien, Det Schweiziske Forbund og Republikken Tyrkiet.
            
            
               (3) Med henblik på at opnå en sådan lettelse bør Det Forenede Kongerige opfordres til at tiltræde konventionen.
            
            
               (4) Det Forenede Kongeriges tiltrædelse af konventionen bør først gælde fra den dato, hvor Det Forenede Kongerige ikke længere er omfattet af konventionen som medlem af Den Europæiske Union, eller – hvis Den Europæiske Union og Det Forenede Kongerige bliver enige om overgangsordninger, i henhold til hvilke konventionen vil finde anvendelse på og i Det Forenede Kongerige – fra den dato, hvor disse overgangsordninger ophører med at finde anvendelse —
            
            
               VEDTAGET DENNE AFGØRELSE:
            
            
               Artikel 1
            
            
               Det Forenede Kongerige opfordres til at tiltræde konventionen i henhold til dennes artikel 15 a fra den dato, hvor landet ikke længere er medlem af Den Europæiske Union, eller fra den dato, hvor en eventuel overgangsordning mellem Den Europæiske Union og Det Forenede Kongerige, i henhold til hvilken konventionen ville finde anvendelse på og i Det Forenede Kongerige, ophører med at finde anvendelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den […].
            
            
               
                     På Den Blandede Kommissions vegne
               
            
            
                  
            
         
         
            
                  Philip Kermode
            
            
                  Formand
            
         
         
            
                  
                     (1)
                  
                        EFT L 134 af 22.5.1987, s. 2.
               
               
                  
                     (2)
                  
                        EFT L 226 af 13.8.1987, s. 2.